CELEX: 62017TN0559
Language: mt
Date: 2017-08-09 00:00:00
Title: Kawża T-559/17: Rikors ippreżentat fid-9 ta’ Awwissu 2017 – Abdulkarim vs Il-Kunsill

16.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/43
            
         Rikors ippreżentat fid-9 ta’ Awwissu 2017 – Abdulkarim vs Il-Kunsill
   (Kawża T-559/17)
   (2017/C 347/57)
   Lingwa tal-kawża: il-Franċiż
   
      Partijiet
   
   
      Rikorrenti: Mouhamad Wael Abdulkarim (Dubai, l-Emirati Għarab Magħquda) (rappreżentanti: J.-P. Buyle u L. Cloquet, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-Deċiżjoni tal-Kunsill (PESK) 2017/917, tad-29 ta’ Mejju 2017, li temenda d-Deċiżjoni 2013/255/PESK dwar miżuri restrittivi kontra s-Sirja, sa fejn din tikkonċerna lir-rikorrent;
            
         
               —
            
            
               tannulla r-Regolament ta’ Implementazzjoni tal-Kunsill (UE) 2017/907, tad-29 ta’ Mejju 2017, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, sa fejn dan jikkonċerna lir-rikorrent;
            
         
               —
            
            
               tikkundanna lill-Kunsill għall-ispejjeż kollha tal-kawża, inklużi dawk sostnuti mir-rikorrent.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni tal-fatti allegatament imwettaq mill-konvenut meta qies li r-rikorrent kien ikkontribwixxa biex jappoġġja r-reġim Sirjan. Għalhekk, l-argumenti li ġejjin huma mressqa kontra dak li ġie deċiż fl-atti kkontestati:
               
                           —
                        
                        
                           M. A. Abdulkarim ma jistax jiġi kklassifikat bħala “negozjant influwenti”;
                        
                     
                           —
                        
                        
                           Huwa ma huwiex marbut mar-reġim, ma jeżerċità ebda influwenza fuq dan ir-reġim u ma huwa sors ta’ ebda riskju reali għall-evitar tal-miżuri restrittivi adottati fid-dawl tas-sitwazzjoni fis-Sirja;
                        
                     
                           —
                        
                        
                           L-involviment, fl-imgħoddi, ta’ dan tal-aħħar fi ħdan Alkarim For Trade and Industry L.L.C. jew fi ħdan kumpanniji oħra attivi fis-settur taż-żejt, taż-żejt industrijali, tal-lubrikanti u tal-griż fil-Lvant Nofsani lanqas ma jista’ jgħati lok għall-konsegwenza li huwa jiġi kklassifikat bħala “negozjant importanti”;
                        
                     
                           —
                        
                        
                           Huwa ma huwiex residenti fis-Sirja u b’konsegwenza ta’ dan ma jeżerċitax attivitajiet hemmhekk.
                        
                     
         
               2.
            
            
               It-tieni motiv, ibbażat fuq ksur tal-prinċipju ġenerali ta’ proporzjonalità, sa fejn l-effetti tal-miżuri adottati bl-atti kkontestati huma tali li għandhom jiġu kkunsidrati bħala sproporzjonati fihom innifishom.
            
         
               3.
            
            
               It-tielet motiv, ibbażat fuq ksur sproporzjonat tad-dritt għall-proprjetà u tad-dritt li jeżerċita attività professjonali, sa fejn il-konsegwenza tal-miżuri kkontestati hija li r-rikorrent jiġi prekluż milli jgawdi fil-paċi l-assi u l-libertà ekonomika tiegħu.
            
         
               4.
            
            
               Ir-raba’ motiv, ibbażat fuq użu ħażin ta’ poter, sa fejn l-atti kkontestati ġew adottati sabiex jintlaħqu għanijiet differenti minn dawk iddikjarati, jiġifieri li r-rikorrent jiġi eskluż mis-suq sabiex jiġu ffavoriti operaturi oħraf’dan is-suq u għalhekk huma vvizzjata minn użu ħażin ta’ poter.
            
         
               5.
            
            
               Il-ħames motiv, ibbażat fuq ksur tal-obbligu ta’ motivazzjoni previst fit-tieni paragrafu tal-Artikolu 296 TFUE, sa fejn il-motivazzjoni tal-atti kkontestati hija fil-fatt purament formali u x’aktarx ma kinitx is-suġġett ta’ riflessjoni min-naħa tal-konvenut.